Diari Oficial de la Generalitat Valenciana


Sumari del DOGV 1859, del 10-09-1992 (1992/825852)

ORDRE de 31 de juliol de 1992, de la Conselleria de Cultura, Educació i Ciència, per la qual s'autoritza l'obertura i funcionament del centre privat d'ensenyament a distancia Radio Ecca per a impartir ensenyaments equivalents a l'actual Educació General Bàsica per a adults.
----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/31/(3)/dof/vci/html**

### Dades del document

Número de DOGV
:   1859

Data del DOGV
:   10-09-1992

Secció del DOGV
:   DISPOSICIONS GENERALS

Número del document
:   1992/825852


Data del document
:   31-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 31 de juliol de 1992, de la Conselleria de Cultura, Educació i Ciència, per la qual s'autoritza l'obertura i funcionament del centre privat d'ensenyament a distància Radio Ecca per a impartir ensenyaments equivalents a l'actual Educació General Básica per a adults.  
Examinat l?expedient incoat a instància del Sr. Luís Espina Cepeda, com a director general de la fundació Ecca, pel qual se sol·licita l'autorització d'obertura i funcionament del centre Radio Ecca, situat al carrer de Joaquim Vilanova, 14, d'Ibi (Alacant), com a centre privat d'ensenyament a distància per a, impartir els ensenyaments equivalents a l'actual Educació General Bàsica per a adults.  
Vist que l?expedient ha estat tramitat pel Servei Territorial de Cultura i Educació d'Alacant, el qual, a la vista de l'informe favorable de la Inspecció Educativa, eleva proposta igualment favorable a allò sol·licitat.  
Vistos el Reial Decret 2641/1980, de 7 de novembre sobre regulació de la modalitat d'ensenyament a distància impartida pels centres privats, i l?Ordre de 29 de juny de 1981, que el desplega.  
Atés que el centre compleix els requisits mínims exigits per la normativa vigent per a accedir a allò que se sol·licità.  
En virtut de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar l?obertura i funcionament del centre privat d'ensenyament a distància Radio Ecca, situat al carrer de Joaquim Vilanova, 14, d'Ibi (Alacant), amb número de codi provisional 05069433, i del qual és titular la fundació Ecca, per a impartir ensenyaments equivalents a l'actual Educació General Bàsica per a adults.  
Segon  
Qualsevol variació de les condicions de l'autorització dels ensenyaments requerirà la corresponent autorització administrativa.  
Tercer  
El centre optarà per impartir els seus ensenyaments en connexió amb el Centre Valencià d'Educació d'Adults a Distància de la Comunitat Valenciana o presentar els seus alumnes aspirants al títol de Graduat Escolar a les proves de maduresa, tal com estableix l'article 33.2 de l?Ordre de 29 de juny de 1981.  
Quart  
El centre ajustarà la seua publicitat a les normes del Reial Decret 401/1979, de 13 de febrer, i l'article 29 del Reial Decret 2641/1980, de 7 de novembre.  
Cinqué  
Abans de la conclusió del contracte a què es refereix l'article 25 del Reial Decret 2641/1980, de 7 de novembre, el centre haurà de proporcionar a la persona interessada informació escrita i detallada de les característiques del curs, la seua extensió, contingut, relació de material auxiliar i periodicitat dels lliuraments, a més d'altres dades que siguen d'interés per al normal desplegament del curs.  
DISPOSICIO ADDICIONAL  
L'autorització del centre donarà lloc a la inscripció d'ofici d'aquest en el Registre de Centres Docents de la Comunitat Valenciana.  
València, 31 de juliol de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI